ai4bharat/Pralekha huggingface dataset:
மனித வள மேம்பாட்டு அமைச்சகம்
பல்கலைக்கழக மானியக்குழு  விதி 2023-ஐ மத்திய அமைச்சர் திரு தர்மேந்திர பிரதான் வெளியிட்டார்
மத்திய கல்வி மற்றும் திறன்மேம்பாட்டுத்துறை அமைச்சர் திரு தர்மேந்திர பிரதான், பல்கலைக்கழக மானியக்குழு  விதி 2023-ஐ இன்று வெளியிட்டார். பல்கலைக்கழக மானியக்குழுத்தலைவர் பேராசிரியர் ஜெகதீஷ்குமார், உயர்கல்வித்துறை செயலாளர் திரு சஞ்சய் மூர்த்தி உள்ளிட்டோர் இந்த நிகழ்வில் பங்கேற்றனர்.
நிகழ்ச்சியில் பேசிய மத்திய அமைச்சர் திரு தர்மேந்திர பிரதான், பல தரமான நிகர்நிலைப்பல்கலைக்கழகங்கள் உருவாகவும், வெளிப்படைத்தன்மை அதிகரிக்கவும், பல்கலைக்கழக மானியக்குழு  விதி 2023 உதவும் என குறிப்பிட்டார். வழிக்காட்டுதல்கள் எளிதாக்கப்பட்டதன் மூலம் பல்கலைக்கழகங்கள் தங்களது தரத்தில் கவனம் செலுத்தவும், ஆராய்ச்சி சூழலை வலுப்படுத்தவும் முடியும் என கூறினார். இது நமது உயர்கல்வியை மேம்படுத்துவதோடு, நீண்ட கால விளைவுகளை ஏற்படுத்தும் என அவர் கூறினார். உரிய நேரத்தில் இந்த சீர்திருத்தத்தை கொண்டுவந்ததற்காக பல்கலைக்கழக மானியக்குழுவை அவர் பாராட்டினார்.
தேசியக் கல்விக்கொள்கை 2020 அறிவிக்கப்பட்டதைத் தொடர்ந்து, விதிகளை மறுஆய்வு செய்யவும், திருத்தம் செய்யவும், பல்கலைக்கழக மானியக்குழு நிபுணர் குழுவை அமைத்தது.
இறுதி வரைவு விதிகளை மத்திய உயர்கல்வித்துறைக்கு அனுப்புவதற்குமுன் நிபுணர் குழுவினரின் வழிக்காட்டுதல், பொதுமக்களின் கருத்துகள் மற்றும் ஆணையத்தின் பரிந்துரைகள் பரிசீலிக்கப்பட்டன.
இந்த விதிகளின் முக்கிய அம்சங்கள் பின்வருமாறு:
- இந்த விதிகள் தேசியக்கல்விக்கொள்கை 2020வுடன் இணைந்து உருவாக்கப்பட்டுள்ளன. நிகர்நிலைப் பல்கலைக்கழகங்களுக்கு விண்ணப்பிக்க தொடர்ச்சியாக மூன்று பருவங்களுக்கு என்ஏஏசி “ஏ” தரத்துடன் 3.01 சிஜிபிஏ பெற்றிருக்கவேண்டும் அல்லது என்ஐஆர்ஃஎப்-என் சிறப்புப் பிரிவில் தொடர்ச்சியாக மூன்று வருடங்களுக்கு முதல் 50 இடங்களுக்குள் இடம்பெற்றிருக்க வேண்டும் அல்லது என்ஐஆர்ஃஎப்-என் ஒட்டுமொத்த தரவரிசையில் தொடர்ச்சியாக மூன்று வருடங்களுக்கு முதல் 100 இடங்களுக்குள் வந்திருக்க வேண்டும்.
- கல்வி நிறுவனங்கள் நிகர்நிலைப் பல்கலைக்கழங்களுக்கு இணைய வழியாகவும் விண்ணப்பிக்க முடியும். விண்ணப்பத்தாரர்களின் உரிய ஆவணங்களையும், வசதிகளையும் நிபுணர் குழு இணையவழியில் ஆய்வு செய்யும். இந்த புதிய விதிகள், தரத்தை மையமாகக்கொண்டு உருவாக்கப்பட்டுள்ளன.
- என்ஏஏசி “ஏ” தரத்தைவிட, குறைந்த மதிப்பை பெற்ற நிகர்நிலைப் பல்கலைக்கழகங்கள் அல்லது என்ஐஆர்ஃஎப்-என் தரவரிசையில் 100 இடங்களுக்கு மேல் இடம்பெற்ற நிகர்நிலைப் பல்கலைக்கழகங்கள், யுஜிசி நிபுணர் குழுவால் தொடர்ந்து கண்காணிக்கப்படும். குறைகளை நிவர்த்தி செய்யாதபட்சத்தில் பல்கலைக்கழகத்திற்கு வழங்கப்பட்ட அனுமதியைத் திரும்ப பெற யுஜிசி பரிந்துரைக்கும்.
- கட்டணம், அனுமதிக்கப்பட்ட இடங்களின் எண்ணிக்கை போன்றவற்றில் நிகர்நிலைப் பல்கலைக்கழகங்கள் உரிய விதிகளை கடைப்பிடிக்க வேண்டும்
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleseDetail.aspx?PRID=1929377
மனித வள மேம்பாட்டு அமைச்சகம்
மத்திய அரசின் நிதியுதவி பெறும் கல்விநிறுவனங்களின் உட்கட்டமைப்பு திட்டங்கள் குறித்து மத்திய அமைச்சர் திரு.தர்மேந்திரபிரதான் ஆய்வு
ஐஐடிகள், ஐஐஎம்கள், ஐஐஎஸ்இஆர்கள் மற்றும் மத்திய பல்கலைக்கழகங்கள் உட்பட 43 உயர்கல்வி நிறுவனங்களில் நடைபெற்று வரும் உட்கட்டமைப்பு திட்டங்களின் முன்னேற்றத்தை மதிப்பாய்வு செய்வதற்கான உயர்மட்டக் கூட்டத்திற்கு மத்திய கல்வி, திறன் மேம்பாடு மற்றும் தொழில்முனைவோர் துறை அமைச்சர் திரு.தர்மேந்திர பிரதான் இன்று தலைமை தாங்கினார். அதேபோல், நாடு முழுவதும் உள்ள கேந்திரிய வித்யாலயா, ஜவஹர் நவோத்யா வித்யாலயா போன்ற பள்ளிக் கல்வியின் கீழ் உள்ள நிறுவனங்களின் திட்டங்களும் மதிப்பாய்வு செய்யப்பட்டன.
இந்த சந்திப்பின் போது, இந்த ஆண்டு இறுதிக்குள் உட்கட்டமைப்பு திட்டங்களை விரைவுபடுத்தி முடிக்க உயர் கல்வி நிறுவனங்களுக்கு மத்திய அமைச்சர் திரு.பிரதான் உத்தரவிட்டார். 21-ம் நூற்றாண்டின் குடிமக்களை உருவாக்கும் முயற்சிகளுக்கு உத்வேகம் அளிக்கும் நவீன உட்கட்டமைப்பு விரைவில் நாட்டுக்கு அர்ப்பணிக்கப்படும் என்று அவர் கூறினார்.
இந்த புதிய திட்டங்கள் ஆய்வகங்கள், விடுதிகள் மற்றும் பல்வேறு ஐஐடிகள், ஐஐஐடிகள், ஐஐஎம்கள், ஐஐஎஸ்இஆர்கள் மற்றும் மத்தியப் பல்கலைக்கழகங்களின் மாணவர்களுக்கான கல்விசார் செயல்பாடுகளை உள்ளடக்கியது.
பாதுகாப்பு அமைச்சகம்
ஆபரேசன் சமுத்திர சேது- இந்தியர்களை கொழும்பிலிருந்து ஏற்றிக்கொண்டு ஐஎன்எஸ் ஜலஷ்வா கப்பல் தூத்துக்குடிக்குப் புறப்பட்டது.
இந்தியக் கடற்படையின் ஜலஷ்வா கப்பல், 685 இந்தியர்களை ஏற்றிக்கொண்டு, இலங்கையின் கொழும்பிலிருந்து ஜூன் 1 மாலை புறப்பட்டது. அது தமிழகத்திலுள்ள தூத்துக்குடி துறைமுகத்தை வந்தடையும்.
இந்திய அரசு தொடங்கிய வந்தே பாரத் இயக்கத்தின் கீழ், மேற்கொள்ளப்படும் இந்தியக் கடற்படையின் சமுத்திரசேது நடவடிக்கையின் பகுதியாக இந்தியர்களை கடல் வழியாகக் கொண்டுவரும் இந்தக் கப்பல் தனது மூன்றாவது பயணத்தைத் தொடங்கியுள்ளது.
கொழும்பு துறைமுகத்தில் இன்று காலை நுழைந்த ஐஎன்எஸ் ஜலஷ்வா கப்பல், ஏற்கனவே கொழும்பில் உள்ள இந்திய தூதரகத்தில் பதிவு செய்த இந்தியர்களை ஏற்றிக்கொள்ளும் பணியில் கிழக்குப் பெட்டக முனையப் பகுதியில் ஈடுபட்டது.
கப்பலில் ஏறுவதற்கு முன்பு அனைவருக்கும் மருத்துவப் பரிசோதனை நடத்தப்பட்டது. அவர்களுக்கு அடையாள அட்டைகள் வழங்கப்பட்டு, உடைமைகள் கப்பலில் ஏற்றப்படுவதற்கு முன்பாக அவற்றின் மீது கிருமிநாசினி தெளிக்கப்பட்டது.
கப்பலில் இன்று ஏற்றப்பட்ட 685 பேரில், 553 பேர் ஆண்கள், 125 பேர் பெண்கள், 7 பேர் குழந்தைகள். கப்பலில் முறையான தனிமைப்படுத்தும் நடைமுறையை உறுதிசெய்யும் வகையில், பிரத்யேகமாக உருவாக்கப்பட்ட மண்டலங்கள் வழியாக அவர்கள் கப்பலில் ஏற்றப்பட்டனர். தனி நபர் இடைவெளி, கிருமி நீக்குதல், இதர பாதுகாப்பு நடைமுறைகள், கப்பல் ஊழியர்களால் கடுமையாகப் பின்பற்றப்பட்டன.
இந்தக் கப்பல் தூத்துக்குடியை ஜூன் 2-ஆம்தேதி வந்தடையும் என எதிர்பார்க்கப்படுகிறது.
(Visitor Counter : 139
பிரதமர் அலுவலகம்
நாட்டின் ஒவ்வொரு ஏழைக்கும் உறுதியான வீடு வழங்க அரசு முக்கிய நடவடிக்கைகளை எடுத்து வருகிறது: பிரதமர்
பிரதமர் வீட்டுவசதித் திட்டத்தின் கீழ் மூன்று கோடிக்கும் அதிகமான வீடுகள் கட்டப்பட்டுள்ளன
நாட்டின் ஒவ்வொரு ஏழைக்கும் உறுதியான, வலிமையான வீடு வழங்க அரசு முக்கிய நடவடிக்கைகளை எடுத்து வருவதாக பிரதமர் திரு.நரேந்திர மோடி கூறியுள்ளார். பிரதம மந்திரி வீட்டுவசதித் திட்டத்தின் கீழ் மூன்று கோடிக்கும் அதிகமான வீடுகள் கட்டப்பட்டுள்ளதாக அவர் தெரிவித்துள்ளார். அனைத்து வீடுகளும் நவீன வசதிகளைக் கொண்டதாகவும், மகளிர் அதிகாரமளித்தலின் சின்னமாகவும் திகழ்கின்றன.
இது குறித்து பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“நாட்டில் உள்ள ஒவ்வொரு ஏழைக்கும் உறுதியான வீடு வழங்கும் நமது லட்சியத்தின் முக்கியமான கட்டத்தை நாம் ஏற்படுத்தியுள்ளோம். மக்களின் பங்களிப்பால் மட்டுமே மூன்று கோடிக்கும் அதிகமான வீடுகளைக் கட்ட முடிந்துள்ளது. இந்த வீடுகள் அடிப்படை வசதிகளை கொண்டுள்ளதுடன் இன்று மகளிர் அதிகாரமளித்தலுக்கு காரணமாக விளங்குகின்றன. இது அடையாளச் சின்னமாக மாறியுள்ளது.”
பாதுகாப்பு அமைச்சகம்
வைஸ் அட்மிரல் தருண் சோப்தி கடற்படையின் துணைத் தளபதியாக பொறுப்பேற்றார்
வைஸ் அட்மிரல் தருண் சோப்தி கடற்படையின் துணைத் தளபதியாக 01 அக்டோபர் 23 அன்று பொறுப்பேற்றார்.
வைஸ் அட்மிரல் தருண் சோப்தி ஜூலை 01, 88 அன்று இந்திய கடற்படையில் நியமிக்கப்பட்டார்.
தனது 35 ஆண்டுகளுக்கும் மேலான பணியில் , அவர் பல்வேறு பொறுப்புகளை வகித்துள்ளார். ஐ.என்.எஸ் நிஷாங்க், ஐ.என்.எஸ் கோரா, ஏவுகணை கார்வெட் மற்றும் வழிகாட்டப்பட்ட ஏவுகணை அழிப்பு கப்பல் ஐ.என்.எஸ் கொல்கத்தா ஆகியவற்றிற்கு அவர் தலைமை தாங்கினார். மாஸ்கோவில் உள்ள இந்திய தூதரகத்தில் கடற்படை இணைப்பாளராகவும் பணியாற்றியுள்ளார்.
2019 ஆம் ஆண்டில் ரியர் அட்மிரல் பதவிக்கு பதவி உயர்வு பெற்ற பின்னர், அவர் எழிமலாவில் உள்ள இந்திய கடற்படை அகாடமியில் துணை கமாண்டன்ட் மற்றும் தலைமை பயிற்றுவிப்பாளராகவும், பின்னர் கிழக்கு கடற்படையின் கொடி அதிகாரியாகவும் நியமிக்கப்பட்டார். 2021 ஆம் ஆண்டில் வைஸ் அட்மிரல் நிலைக்கு உயர்த்தப்பட்ட பின்னர், அவர் என்.எச்.க்யூவில் கடற்படை துணை தலைமைத் தளபதியாக நியமிக்கப்படுவதற்கு முன்பு கடற்பறவை திட்ட தலைமை இயக்குநராகப் பொறுப்பேற்றார்.
2020 ஆம் ஆண்டில் விசிஷ்ட் சேவா பதக்கமும், 2022 ஆம் ஆண்டில் அதி விசிஷ்ட் சேவா பதக்கமும் இந்திய குடியரசுத் தலைவரால் இவருக்கு வழங்கப்பட்டது.
38 ஆண்டுகளுக்கும் மேலான புகழ்பெற்ற சேவையின் பின்னர் 2023 செப்டம்பர் 30 அன்று ஓய்வு பெற்ற வைஸ் அட்மிரல் சஞ்சய் மஹிந்தருவுக்குப் பிறகு அவர் இந்தப் பதவியை ஏற்றுள்ளார். சஞ்சய் மஹிந்த்ரு பதவி வகித்த காலத்தில், இந்திய கடற்படை பல குறிப்பிடத்தக்க சாதனைகளைக் கண்டது, இது இந்தியாவின் கடல் எல்லை மற்றும் செயல்பாட்டு வேகத்தை உயர்த்தியது, அத்துடன் நட்பு நாடுகளுடன் பல வெற்றிகரமான பாதுகாப்பு ஒத்துழைப்பு முன்முயற்சிகளையும் கண்டது.
மத்திய அமைச்சரவை
மத்தியப்பிரதேசம் குவாலியரில் மாற்றுத்திறனாளிகளுக்கான விளையாட்டு மையத்தை அமைக்க மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை மத்தியப்பிரதேசம் குவாலியரில் மாற்றுத்திறனாளிகளுக்கான விளையாட்டு மையத்தை அமைக்க ஒப்புதல் அளித்துள்ளது. இந்த நிறுவனம் சமூக பதிவு சட்டம், 1860-ன் கீழ் பதிவு செய்யப்படும். குவாலியரில் மாற்றுத்திறனாளிகளுக்கான விளையாட்டு மையம் என்ற பெயரில் இது இயங்கும். ஐந்தாண்டுகளுக்கு ரூ.170.99 கோடி மதிப்பில் இந்த மையம் அமைக்கப்படும்.
பயன்பாடு:
இந்த மையத்தில் அமைக்கப்படவுள்ள மேம்படுத்தப்பட்ட விளையாட்டு உள்கட்டமைப்பினால் விளையாட்டுகளில் மாற்றுத்திறனாளிகள் பங்கேற்பதை உறுதி செய்ய முடியும். மேலும் அவர்கள் தேச மற்றும் சர்வதேச அளவில் போட்டியிடவும் இது உதவும். இந்த மையம் அமைக்கப்படுவதின் மூலம் சமூகத்தின் ஓர் அங்கமாக மாற்றுத்திறனாளிகள் தங்களை உணர்வார்கள்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 218.52 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 34,21,962 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 39,583 கொவிட் சிகிச்சை பெறுபவர்கள் எண்ணிக்கை 0.09 சதவீதமாக உள்ளது.
குணமடைந்தோர் விகிதம் தற்போது 98.73 சதவீதம்
கடந்த 24 மணி நேரத்தில் 5,096 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,19,095 என அதிகரித்துள்ளது.
கடந்த 24 மணி நேரத்தில் 3,947 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 89.50 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,20,734 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1863580
தேர்தல் ஆணையம்
கர்நாடக சட்டப்பேரவைக்கான பொதுத் தேர்தல்-2023
கர்நாடக சட்டப்பேரவைக்கான பொதுத் தேர்தல் அறிவிப்பை தேர்தல் ஆணையம் வெளியிட்டுள்ளது. சட்டப்பேரவையின் ஐந்து ஆண்டு பதவிக்காலம் 2023 மே 24 அன்று நிறைவடைவதையடுத்து, இந்தத் தேர்தல் அறிவிக்கப்பட்டுள்ளது.
தேர்தல் கால அட்டவணையின்படி 51 ரிசர்வ் தொகுதிகள் உள்பட 224 தொகுதிகளுக்கு ஒரே கட்டமாக தேர்தல் நடைபெறவுள்ளது. ரிசர்வ் தொகுதிகளில் 36, பட்டியல் வகுப்பினருக்கும், 15 பட்டியல் பழங்குடியினருக்கும் ஒதுக்கப்பட்டுள்ளன. இம்மாநிலத்தின் மொத்த வாக்காளர் எண்ணிக்கை 5 கோடியே 24 லட்சத்து 11 ஆயிரத்து 557 ஆக உள்ளது.
தேர்தலுக்கான அரசிதழ் அறிவிக்கை 2023, ஏப்ரல் 13 அன்று வெளியிடப்படும். அதே நாளில் வேட்புமனு தாக்கல் தொடங்கும். வேட்புமனு தாக்கல் செய்ய 2023, ஏப்ரல் 20 கடைசி நாளாகும். அடுத்த நாள், ஏப்ரல் 21 அன்று வேட்புமனுக்கள் பரிசீலனைக்கு எடுத்துக்கொள்ளப்படும். வேட்புமனுக்களை திரும்பப்பெற 2023 ஏப்ரல் 24 கடைசி நாளாகும். வாக்குப்பதிவு 2023 மே 10 அன்று நடைபெறும். 2023 மே 13 அன்று வாக்கு எண்ணிக்கை நடைபெறும்.
தேர்தலுக்கான கால அட்டவணை வெளியிடப்பட்டதையடுத்து, தேர்தல் நடத்தை விதிமுறைகள் உடனடியாக அமலுக்கு வந்துள்ளன. சம்பந்தப்பட்ட மாநிலத்தின் அனைத்து அரசியல் கட்சிகள், வேட்பாளர்கள், ஆகியோருக்கு பொருந்தும். கர்நாடகா சம்பந்தப்பட்ட மத்திய அரசின் அறிவிப்புகள் மற்றும் கொள்கை முடிவுகளுக்கும் பொருந்துவதாகும்.
தேர்தல் நடத்தை விதிமுறைகளை கண்டிப்புடன் அமலாக்கவும், மீறுவோர் மீது கடுமையாக நடவடிக்கை எடுக்கவும் மாநில அரசை தேர்தல் ஆணையம் அறிவுறுத்தியுள்ளது.
பிரதமர் அலுவலகம்
பெங்களூரு தொழில்நுட்ப உச்சி மாநாடு, 2020 : பிரதமர் நவம்பர் 19ம் தேதி தொடங்கி வைக்கிறார்
பெங்களூரு தொழில்நுட்ப மாநாட்டை, நாளை மறுநாள் (2020 நவம்பர் 19ம் தேதி காலை 11 மணிக்கு, காணொலிக் காட்சி மூலம் பிரதமர் திரு நரேந்திர மோடி தொடங்கி வைக்கிறார்.
பெங்களூரு தொழில்நுட்ப உச்சி மாநாடு, நவம்பர் 19ம் தேதியிலிருந்து 21ம் தேதி வரை நடக்கிறது. இந்த உச்சி மாநாட்டை, கர்நாடக புத்தாக்கம் மற்றும் தொழில்நுட்ப அமைப்பு, தகவல் தொழில்நுட்பத்துக்கான கர்நாடக அரசின் தொலைநோக்கு குழு, உயிரி தொழில்நுட்பம் மற்றும் தொடக்க நிறுவனங்கள், இந்திய மென்பொருள் தொழில்நுட்ப பூங்கா, எம்எம் அறிவியல் தொழில்நுட்ப தகவல் தொடர்பு நிறுவனம் ஆகிய நிறுவனங்களுடன் இணைந்து கர்நாடக அரசு நடத்துகிறது.
பெங்களூரு தொழில்நுட்ப உச்சி மாநாட்டில் ஆஸ்திரேலியப் பிரதமர் திரு ஸ்காட் மாரிஷன், சுவிஸ் துணை அதிபர் திரு கய் பர்மலின் உட்பட சர்வதேச தலைவர்கள் பலர் கலந்து கொள்கின்றனர். மேலும், சிந்தனையாளர்கள், தொழில்துறை தலைவர்கள், தொழில்நுட்ப நிபுணர்கள், ஆராய்ச்சியாளர்கள், கண்டுபிடிப்பாளர்கள், முதலீட்டாளர்கள், கொள்கை வகுப்பாளர்கள், உள்நாட்டு மற்றும் வெளிநாட்டு கல்வியாளர்கள் ஆகியோர் இந்த உச்சி மாநாட்டில் கலந்து கொள்கின்றனர்.
‘‘அடுத்தது இப்போது’’ என்ற கருப்பொருளில், இந்தாண்டு உச்சி மாநாடு நடக்கிறது. கொவிட் தொற்றுக்கு பிந்தைய உலகின் முக்கிய சவால்கள், முக்கிய தொழில்நுட்பங்களின் தாக்கம் குறித்தும், தகவல் தொழில்நுட்ப துறையின் புதுமையான கண்டுபிடிப்புகள், உயிரி தொழில்நுட்பம் பற்றியும் இந்த மாநாட்டில் விவாதிக்கப்படும்.
சுரங்கங்கள் அமைச்சகம்
பல லட்சம் ஆண்டுகளுக்கு முந்தைய ஹைபோடோன்ட் வகை சுறா மீனின் பற்கள் ராஜஸ்தானில் கண்டுபிடிப்பு
பல லட்சம் ஆண்டுகளுக்கு முந்தைய ஹைபோடோன்ட் வகை சுறா மீனின் பற்கள் ராஜஸ்தான் மாநிலம் ஜெய்பூரில் முதன்முறையாக கண்டுபிடிக்கப்பட்டுள்ளது. ஜெய்ப்பூர் மேற்கு மண்டலத்தில் இந்திய புவியியல் ஆய்வு நிறுவனத்தைச் சேர்ந்த கிருஷ்ணகுமார், பிரக்யா பாண்டே, த்ரிபர்னா கோஷ், டெபாசிட் பட்டாச்சாரியா ஆகிய அதிகாரிகள் அடங்கிய குழுவினர் இதனைக் கண்டறிந்துள்ளனர்.
ராஜஸ்தான் மாநிலத்தில் ஜெய்சல்மர் பகுதியிலிருந்து ஜுராசிக் பாறாங்கற்களில்  முதன்முறையாக ஹைபோடோன்ட் வகை சுறா மீன் கண்டறியப்பட்டிருப்பதாக மூத்த புவியியல் ஆய்வு அதிகாரி திரு கிருஷ்ண குமார் கூறினார். தற்போது அழிந்திருக்கும் இந்த வகை சுறா மீன்கள், ஜுராசிக் மற்றும் அதற்கு முந்தைய காலத்தில் கடல் மற்றும் நதிகளில் பெரும்பாலும் காணப்பட்ட மீன் வகை ஆகும்.
எனினும் ஜுராசிக் காலத்தின் மத்தியில் இந்த வகை சுறா மீன்களின் எண்ணிக்கை குறையத் தொடங்கி, சுமார் 65 மில்லியன் வருடங்களுக்கு முன்பு இவை முழுவதும் அழிந்தன.
ஜெய்சல்மரில் புதிதாக கண்டறியப்பட்டுள்ள பற்கள், ஸ்ட்ரோஃபோடஸ் ஜெய்சல்மரென்சிஸ் என்ற புதிய உயிரினத்திற்கு சொந்தமானது என்று ஆராய்ச்சி குழுவினர் தெரிவிக்கின்றனர். இந்த உயிரினம் இந்தியத் துணை கண்டத்தில் முதன்முறையாக கண்டறியப்பட்டிருப்பதுடன், ஆசியாவில் ஜப்பான், தாய்லாந்தைத் தொடர்ந்து இது மூன்றாவது கண்டுபிடிப்பாகும். ஜுராசிக் காலத்திய முதுகெலும்புடைய புதைபடிவங்கள் குறித்த ஆராய்ச்சியில் இந்தக் கண்டுபிடிப்பு முக்கிய மைல்கல்லாக அமைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755096
-----
(Visitor Counter : 220
சுகாதாரம் மற்றும் குடும்ப நலத்துறை அமைச்சகம்
தேசிய தொழுநோய் ஒழிப்புத் திட்டத்தில் முன்னேற்றம்
தேசிய சுகாதார இயக்கத்தின் கீழ் தேசிய தொழுநோய் ஒழிப்புத் திட்டம் மத்திய அரசின் நிதியுதவியுடன் செயல்படுத்தப்பட்டு வருகிறது. தொழுநோயை பொது சுகாதாரப் பிரச்சனையிலிருந்து இந்தியா வெற்றிகரமாக ஒழித்துள்ளது. அதாவது தேசிய அளவில் 10,000 மக்களுக்கு ஒருவருக்கு குறைவாக இந்த நோய் உள்ளது என்பதே இதன் பொருளாகும்.
2030 ஆம் ஆண்டு வாக்கில் ஒவ்வொரு மாவட்டத்திலும் தொழுநோயை இல்லாமல் செய்வதே தேசிய தொழுநோய் ஒழிப்புத் திட்டத்தின் நோக்கமாகும். நாட்டின் 2014-15 ஆம் ஆண்டு 1 லட்சம் மக்கள் தொகைக்கு 9.73 என்னும் அளவில் புதிய நோய் பாதிப்பு கண்டறியப்பட்டுள்ளது. அது 2021-22 ஆம் ஆண்டில் செப்டம்பர் மாதம் வரை 4.74 ஆக குறைந்துள்ளது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மாநிலங்களவையில் எழுத்து மூலம் அளித்த பதிலில் இதனைத் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1781264
குடியரசுத் தலைவர் செயலகம்
பத்திரிக்கைச் செய்தி தலைமை தகவல் ஆணையராக திரு.சுதிர் பார்கவா பதவியேற்பு- குடியரசுத் தலைவர் பதவி பிரமாணம் செய்து வைத்தார்
குடியரசுத் தலைவர் மாளிகையில் இன்று நடைபெற்ற விழாவில், மத்திய தகவல் ஆணையத்தின் தலைமை தகவல் ஆணையராக திரு. சுதிர் பார்கவாவிற்கு குடியரசுத் தலைவர் திரு. ராம் நாத் கோவிந்த் இன்று பதவி பிரமாணம் செய்து வைத்தார்.
(Visitor Counter : 274
மீன்வளம், கால்நடை பராமரிப்பு மற்றும் பால்வளத் துறை அமைச்சகம்
விலங்கு நோய்களால் ஏற்படும் பொருளாதார இழப்புகளைக் குறைக்க சிறந்த கால்நடை சுகாதார சேவைகளை வழங்க அரசு உறுதிபூண்டுள்ளது
மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா, ஸ்ரீநகரில் இன்று தனது அமைச்சகத்துடன் இணைக்கப்பட்ட ஆலோசனைக் குழுவின் இடைநிலைக் கூட்டத்திற்குத் தலைமை தாங்கினார். இக்கூட்டத்தில் மீன்வளம், கால்நடை பராமரிப்பு மற்றும் பால்வளத்துறை இணை அமைச்சர்கள் டாக்டர் சஞ்சீவ் குமார் பல்யான், டாக்டர் எல்.முருகன், நாடாளுமன்ற உறுப்பினர்கள், நாடாளுமன்ற ஆலோசனைக் குழு உறுப்பினர்கள் உள்ளிட்டோர் கலந்துகொண்டனர்.
"நடமாடும் அலகுகள் மூலம் கால்நடை மருத்துவ சேவைகளை வலுப்படுத்துதல் மற்றும் நாட்டில் தடுப்பூசி திட்டத்தை செயல்படுத்துதல்" ஆகியவற்றின் பல்வேறு அம்சங்கள் குறித்து குழு விவாதித்தது.
கூட்டத்திற்கு தலைமை வகித்து மத்திய மீன்வளம், கால்நடை பராமரிப்பு மற்றும் பால்வளத்துறை அமைச்சர் திரு பர்ஷோத்தம் ரூபாலா பேசுகையில், இந்தியாவில் கால்நடைகள் மற்றும் கோழி வளர்ப்பு வளம் உள்ளது. இது கிராமப்புற மக்களின் சமூக-பொருளாதார நிலைமைகளை மேம்படுத்துவதில் முக்கிய பங்கு வகிக்கிறது. எனவே, விலங்கு நோய்களால் ஏற்படும் பொருளாதார இழப்பைக் குறைக்க சிறந்த கால்நடை சுகாதார சேவைகள் கிடைப்பதை உறுதி செய்ய திட்டமிட்ட முயற்சிகளை மேற்கொள்ள வேண்டும் என்று வலியுறுத்தினார்.
100% மத்திய உதவி மற்றும் சீரான கட்டணமில்லா எண் 1962 உடன், குறிப்பாக நடமாடும் கால்நடை மருத்துவப் பிரிவுகளுக்கு துறை எடுத்து வரும் முயற்சிகளைப் பாராட்டிய நாடாளுமன்ற உறுப்பினர்கள், தற்போதைய கால்நடை மருத்துவ சேவைகளை மேம்படுத்த பல்வேறு ஆலோசனைகளையும் வழங்கினர். உறுப்பினர்களால் வழங்கப்பட்ட மதிப்புமிக்க ஆலோசனைகள் மீது உரிய நடவடிக்கை எடுப்பதை தமது துறை உறுதி செய்யும் என்று குழுவிடம் அமைச்சர் உறுதியளித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1929390
விவசாயத்துறை அமைச்சகம்
கால்நடை வளர்க்கும் விவசாயிகளுக்கு உதவும் வகையில் கோமாரி நோய் மற்றும் புருசெல்லா நோயைக் கட்டுப்படுத்தும் புதிய திட்டத்திற்கு மத்திய அமைச்சரவை ஒப்புதல் அளித்துள்ளது.
இந்த செயல்பாட்டின் மூலம் கால்நடை பராமரிப்புத் துறையோடு தொடர்புடைய விவசாயிகள் பயனடைவார்கள்.
பிரதமர் திரு நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில் புதிய திட்டத்திற்கு ஒப்புதல் அளிக்கப்பட்டது. இதன் மூலம் கோடிக்கணக்கான விவசாயிகள் பயனடைவதோடு, கால்நடைகளின் சுகாதாரமும் மேம்பாடு அடையும்.
கால்நடை வளர்க்கும் விவசாயிகளுக்கு உதவும் வகையில், கோமாரி நோய் மற்றும் புருசெல்லா நோயைக் கட்டுப்படுத்துவதற்கானது இந்த முன்முயற்சி. அடுத்த ஐந்தாண்டுகளில் நாட்டில் உள்ள கால்நடைகளுக்கு இத்தகைய நோய்கள் வராமல் முழுமையாக கட்டுப்படுத்தவும், அதைத் தொடர்ந்து இவற்றை முற்றிலுமாக ஒழிக்கவும் மத்திய அமைச்சரவை ரூ.13,343 கோடி நிதி ஒதுக்க ஒப்புதல் அளித்தது.
நமது புவிக்கோளின் மதிப்புமிக்க பகுதியாகவும், ஆனால் வாய்பேச முடியாமலும் உள்ள கால்நடைகள் மீதான கருணை உணர்வைக் காட்டுவதாக இந்த முடிவு அமைந்துள்ளது.
இதுவரை இந்தத் திட்டத்திற்கான செலவை மத்திய – மாநில அரசுகள் பகிர்ந்து கொண்டன. தற்போது, இந்த நோய்கள் முற்றாக ஒழிக்கப்படுவதையும் கால்நடைகளை வளர்க்கும் விவசாயிகள் அனைவருக்கும் சிறந்த வாழ்க்கை வாய்ப்புகளை அளிப்பதையும் உறுதி செய்யும் நோக்குடன் இந்தத் திட்டத்திற்கான ஒட்டுமொத்த செலவையும் மத்திய அரசே ஏற்பது என முடிவு செய்துள்ளது.
தகவல் மற்றும் ஒலிபரப்பு அமைச்சகம்
தெற்காசியாவின் மிகப்பெரிய சந்தை- திரைப்படங்களின் வணிக ரீதியிலான பரிமாற்றக் கூடத்தை மத்திய அமைச்சர் அனுராக் சிங் தாக்கூர் தொடங்கிவைத்தார்
கோவாவில் இந்திய சர்வதேச திரைப்படவிழாவில் தெற்காசியாவில் மிகப் பெரிய திரைப்பட சந்தையை மத்திய தகவல் ஒலிபரப்புத்துறை மற்றும் இளைஞர் நலன் விளையாட்டுத்துறை அமைச்சர் திரு அனுராக் சிங் தாக்கூர் இன்று தொடங்கி வைத்தார். 53-வது இந்திய சர்வதேச திரைப்படவிழாவிற்கு இடையே தெற்காசியா மற்றும் சர்வதேச திரைப்பட பிரிவினருக்கு இடையே, படைப்பாற்றலை ஊக்குவிக்கவும் நிதி சார்ந்த இணைப்பை ஏற்படுத்தவும் இந்த முன்னெடுப்புக்கு ஏற்பாடு செய்யப்பட்டுள்ளது. இந்நிகழ்ச்சியில், மத்திய தகவல் ஒலிபரப்புத்துறை இணை அமைச்சர் டாக்டர் எல் முருகன், தகவல் ஒலிபரப்புத்துறை அமைச்சக செயலாளர் திரு அபூர்வ சந்திரா, தேசிய திரைப்பட வளர்ச்சிக் கழக பிரதிநிதிகள் மற்றும் திரைப்படத்துறையைச் சேர்ந்தவர்கள் கலந்து கொண்டனர். இந்நிகழ்ச்சியல் பேசிய அமைச்சர் திரு அனுராக் சிங் தாக்கூர், உலகில் அதிக அளவில் திரைப்படங்கள் தயாரிக்கப்படும் நாடுகளில் இந்தியாவும் ஒன்று என்று கூறினார். ஆசியாவின் மிகப் பெரிய திரைப்பட விழாவாக இந்திய சர்வதேச திரைப்பட விழா திகழ்கிறது என்று தெரிவித்தார்.
திரைப்படத்துறைக்கு மிகப் பெரிய சந்தையிடமாக இந்தியா உள்ளது என்று அவர் கூறினார். திரைப்படத் தயாரிப்பாளர்களை கண்டறியவும் இணைந்து தயாரிப்பதற்கான வாய்ப்பையும் இந்திய சர்வதேச திரைப்படவிழா வழங்கும் என்று தெரிவித்தார். இவ்விழாவை மேலும் பெரியதாகவும், சிறந்ததாகவும் மாற்றுவதற்கான கருத்துக்களையும், சிந்தனைகளையும் அளிக்குமாறு அவர் அழைப்பு விடுத்தார்.
5 நாட்கள் நடைபெறும் இந்த நிகழ்வு உலகம் முழுவதும் உள்ள திரைப்பட வாங்குவோர் மற்றும் விற்பனை செய்வோரிடையே இணைப்பை ஏற்படுத்தும்.
தகவல் மற்றும் ஒலிபரப்பு அமைச்சகம்
முதலாவது இமாலய திரைப்படத் திருவிழா: செப்டம்பர் 24-ஆம் தேதி தொடங்கி வைக்கிறார் மத்திய அமைச்சர் திரு அனுராக் தாகூர்
மத்திய தகவல் மற்றும் ஒலிபரப்பு அமைச்சர் திரு அனுராக் சிங் தாக்கூர், செப்டம்பர் 24-ஆம் தேதி முதலாவது இமாலய திரைப்படத் திருவிழாவைத் தொடங்கி வைப்பார். செப்டம்பர் 24 முதல் 28 வரை லடாக் யூனியன் பிரதேசத்தின் லே நகரில் இந்த ஐந்து நாள் திருவிழா நடைபெறும்.
ஷெர்ஷா திரைப்படத்தின் இயக்குநர் திரு விஷ்ணுவர்தன் மற்றும் அதன் முக்கிய நடிகர் திரு சித்தார்த் மல்ஹோத்ரா ஆகியோர் திருவிழாவின் துவக்க நிகழ்ச்சியில் கலந்து கொள்வார்கள். இந்த விழாவின் முதல் திரைப்படமாக ஷெர்ஷா இடம்பெறும்.
பார்வையாளர்கள் மற்றும் திரைப்பட ஆர்வலர்களைக் கவர்வதற்காக பல்வேறு பிரிவுகளை இந்தத் திரைப்படத் திருவிழா கொண்டிருக்கும். தேசிய விருதுகள் மற்றும் இந்திய திரைப்படத் திருவிழாக்களில் திரையிடப்படும் தேர்வு செய்யப்பட்ட திரைப்படங்கள் இதில் விழாவில் காட்சிப்படுத்தப்படும்.
பார்வையாளர்களின் நாவிற்கு சுவை ஊட்டுவதற்காக, லடாக் யூனியன் பிரதேசத்தின் பல்வேறு பகுதிகளில் பிரசித்திபெற்ற வெவ்வேறு உணவு வகைகளும் திருவிழாவில் இடம்பெறும். இது தவிர லடாக்கின் புகழ்பெற்ற கலாச்சாரத்தை எடுத்துரைக்கும் வகையில் கலாச்சாரத் துறையுடன் இணைந்து பல்வேறு கலை நிகழ்ச்சிகளும் நடத்தப்படும். இசைத் திருவிழாவிற்கும் ஏற்பாடு செய்யப்பட்டுள்ளது.
நடுவர் குழுவின் தலைவராக அசாமைச் சேர்ந்த திருமதி மஞ்சு போரா, உறுப்பினர்களாக தமிழகத்தின் திரு ஜி.பி. விஜயகுமார் மற்றும் ஜம்மு காஷ்மீரின் திரு ராஜா ஷபீர் கான் ஆகியோர் செயல்படுவார்கள்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756949
-------
(Visitor Counter : 205
தகவல் மற்றும் ஒலிபரப்பு அமைச்சகம்
விடுதலையின் அமிர்தப் பெருவிழாவின் ஒரு பகுதியாக என்எம்ஐசி வளாகத்தில் பழங்காலக் கார்கள் மற்றும் பைக் கண்காட்சி
மும்பை பிலிம் டிவிஷன் வளாகத்தில் அமைந்துள்ள இந்திய சினிமாவின் தேசிய அருங்காட்சியக வளாகத்தில் மிகவும் பழைய கார்கள் மற்றும் பைக்குகள் கண்காட்சி நடைபெற்றது. விடுதலையின் அமிர்தப் பெருவிழாவின் ஒரு பகுதியாக, இந்திய பழமையான கார் கிளப்-உடன் இணைந்து என்எம்ஐசி இந்தக் கண்காட்சிக்கு ஏற்பாடு செய்திருந்தது.
இந்தக்கண்காட்சி பற்றி குறிப்பிட்ட தகவல், ஒலிபரப்பு அமைச்சகத்தின் கூடுதல் செயலர் நீர்ஜா சேகர், மிகப்பழமையான 75 கார்கள் மற்றும் பைக்குகள் இதில் கலந்து கொண்டதாகக் கூறினார். நமக்கு முந்தைய தலைமுறையினர் விடுதலைக்காக எத்தகைய போராட்டங்களை நடத்தி, தியாகங்களைப் புரிந்துள்ளனர் என்பதை தற்போதைய தலைமுறையினருக்கு நினைவுபடுத்தும் நிகழ்ச்சி இது என்று கூறினார்.
நடிகர்கள் அக்சய் குமார், கிரித்தி சனோன் ஆகியோர் கண்காட்சியில் கலந்து கொண்டனர்.
விரிவான விவரங்களுக்கு ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1805515
தகவல் மற்றும் ஒலிபரப்பு அமைச்சகம்
இந்திய சினிமா துறையில் தற்சார்பு இந்தியாவை கொண்டுவந்தவர் தாதா சாகேப் பால்கே: பேரன் திரு சந்திரசேகர் புசல்கர் பெருமிதம்
‘‘இந்திய சினிமா துறையில் தற்சார்பு இந்தியாவை கொண்டு வந்த தொலைநோக்கு பார்வையாளர் தாதா சாகேப் பால்கே, என இந்திய சர்வதேச திரைப்படவிழாவில் அவரது பேரன் திரு சந்திரசேகர் புசல்கர் பெருமையுடன் கூறினார்.
51வது இந்திய சர்வதேச திரைப்பட விழா கோவாவில் நடக்கிறது. இந்திய சினிமாவின் தந்தை என அழைக்கப்படும் தாதா சாகேப் பால்கேவின் 150வது பிறந்த ஆண்டை முன்னிட்டு, அவருக்கு இந்த விழாவில் மரியாதை செலுத்தப்பட்டது. இந்நிகழ்ச்சியில் பங்கேற்ற தாதா சாகேப் பால்கேவின் மகள் வழிப் பேரன் திரு சந்திரசேகர் புசல்கர், தனது தாத்தா பற்றி பத்திரிகை தகவல் அலுவலத்துக்கு பேட்டி அளித்தார். அப்போது அவர் கூறியதாவது:
மேக் இன் இந்தியாவுக்கு பிரசாரம் செய்த தொலை நோக்கு பார்வையாளர் தாதா சாகேப் பால்கே. இந்திய சினிமா துறையில் தற்சார்பு இந்தியா இயக்கத்தை அவர் அப்போதே கொண்டு வந்தார். அவரது திரைப்படங்களில், அவர் உள்ளூர் கலைஞர்களைத்தான் எப்போதும் பயன்படுத்தினார். திரைப்பட படப்பிடிப்புக்கு உள்நாட்டு இடங்களை தேர்வு செய்து, உள்நாட்டில் கிடைக்கும் தொழில் நுட்பங்களை பயன்படுத்தினார். அவரது தொலைநோக்கு மற்றும் தேசபக்தியால்தான், இந்திய திரைப்படம் இன்று உயர்ந்து நிற்கிறது.
இவ்வாறு திரு சந்திரசேகர் புசல்கர் தெரிவித்தார்.
மேலும் விவரங்களுக்கு:
https://pib.gov.in/PressReleasePage.aspx?PRID=1690048